b'\n_START_ARTICLE_\n\xc5\xa0abwa\n_START_PARAGRAPH_\n\xc5\xa0abwan maakunta (arab. \xd8\xb4\xd8\xa8\xd9\x88\xd8\xa9\xe2\x80\x8e, Shabwah) on Jemenin maakunta maan keskiosassa Adeninlahden rannalla. Maakunnan pinta-ala on noin 39\xc2\xa0000 neli\xc3\xb6kilometri\xc3\xa4 ja sen asukasluku vuonna 2012 oli noin 584\xc2\xa0600. \xc5\xa0abwan hallinnollinen keskus on Ataq sis\xc3\xa4maassa._NEWLINE_\xc5\xa0abwa jakautuu 17 piirikuntaan. Maakunta on nimetty muinaisen Hadramautin valtakunnan p\xc3\xa4\xc3\xa4kaupungin mukaan. \xc5\xa0abwa on syrj\xc3\xa4inen ja harvaanasuttu alue, mink\xc3\xa4 vuoksi Al-Qaida on saanut jalansijaa alueella._NEWLINE_\xc5\xa0abwan pohjoisosa on autiomaata. Keskiosaa hallitsevat vuoristot ja rannikolla on tulvatasankoja. Maakunnan talous perustuu kalastukseen, kaivosteollisuuteen ja \xc3\xb6ljynporaukseen.'